smcproject/ml-wiki-sentences huggingface dataset:
അവലംബം ↑ http://www.flowersofindia.net/catalog/slides/Dandelion.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദുഗ്ധഫേനി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദുഡാരിക് ഇംഗ്ലീഷ് വിലാസം https://ml.wikipedia.org/wiki/Dudaryk_(choir)
1971 ഒക്‌ടോബർ 17-ന് ഉക്രേനിയൻ മ്യൂസിക് ആൻഡ് ക്വയർ സൊസൈറ്റി സ്ഥാപിച്ച ഒരു ഉക്രേനിയൻ ഗായകസംഘമാണ് ലിവിവ് സ്റ്റേറ്റ് അക്കാദമിക് പുരുഷ ഗായകസംഘം "ദുഡാരിക്" (ഡുഡാരിക്).
ഗായകസംഘം ഷെവ്‌ചെങ്കോ ദേശീയ പുരസ്‌കാര ജേതാവാണ്.
ഗായകസംഘത്തിന്റെ സ്ഥാപകനും മുഖ്യ കണ്ടക്ടറും ഉക്രെയ്നിലെ ബഹുമാനപ്പെട്ട കലാകാരനായിരുന്നു - മൈക്കോള കട്സൽ.
1940 ഡിസംബർ 10-ന് പോഡിലിയയിലെ ഗ്രെക്കാനിയിൽ ജനിച്ചു.
ലിവിവ് പോളിടെക്‌നിക് ഇൻസ്റ്റിറ്റ്യൂട്ട് (ജിയോഡെസി), മ്യൂസിക് കോളേജ്, കൺസർവേറ്ററി എന്നിവയിൽ നിന്ന് കത്‌സൽ ബിരുദം നേടി.
1977-ൽ, സ്ഥാപിതമായി 6 വർഷത്തിനുശേഷം, സോവിയറ്റ് യൂണിയനിലെ ആർട്ട് ഗ്രൂപ്പുകളുടെ ഫെസ്റ്റിവലിലെ ഫൈനലിസ്റ്റുകളിൽ ദുഡാരിക്ക് ഇതിനകം ഉണ്ടായിരുന്നു.
ഒരു അമേച്വർ എന്ന നിലയിൽ ഈ സംഘം 1989 വരെ നിലനിന്നിരുന്നു.
മൈക്കോള കട്സലിന്റെയും സഹപ്രവർത്തകരായ ലുബോവ് കട്സലിന്റെയും ലെസിയ ചൈകിവ്സ്കയുടെയും ശ്രമങ്ങളുടെ ഫലമായി 1989 ൽ ഉക്രെയ്നിലെ ആദ്യത്തെ ആൺകുട്ടികളുടെ ഗായകസംഘം - "ഡുഡാരിക്" സ്ഥാപിതമായി.
2020-ൽ ഉക്രെയ്നിന്റെ പ്രസിഡന്റ് വോലോഡൈമർ സെലെൻസ്കി ഗായകസംഘത്തിന് ദേശീയ പദവി നൽകി.
സ്ഥാപിതമായതുമുതൽ, യുക്രെയ്‌നിലെയും ലോകമെമ്പാടുമുള്ള പ്രശസ്തമായ കച്ചേരി ഹാളുകളിലും പള്ളികളിലും 1500-ലധികം സംഗീതകച്ചേരികൾ ഡുഡാരിക് നൽകി.
അതിൽ കാർനെഗീ ഹാൾ - യു.എസ്., ഡ്യുമോ - ലിത്വാനിയ, നോട്ട്രെ ഡാം ഡി പാരീസ് - ഫ്രാൻസ്, വാൻകൂവർ-പസഫിക് ഇന്റർനാഷണൽ ഫെസ്റ്റിവൽ കാനഡ പ്ലേസ് എന്നിവയും മറ്റു പലതും ഉൾപ്പെടുന്നു.
അവാർഡുകൾ ഓണററി തലക്കെട്ട് "പീപ്പിൾസ് ക്വയർ" (1977)
ഉക്രെയ്നിലെ സുപ്രീം സോവിയറ്റിന്റെ ഡിപ്ലോമ (1987) ഷെവ്ചെങ്കോ ദേശീയ സമ്മാനം , (1989) ( ഉക്രെയ്നിലെ ഏക യുവ കലാസംഘം) ഓണററി ടൈറ്റിൽ സ്റ്റേറ്റ് ക്വയർ (2000).
ഓണററി തലക്കെട്ട് സംസ്ഥാന അക്കാദമിക് ക്വയർ (2010).
ദുധ്കോശി നദി ഇംഗ്ലീഷ് വിലാസം https://ml.wikipedia.org/wiki/Dudh_Koshi
കിഴക്കൻ നേപ്പാളിലെ ഒരു നദിയാണ് ദുധ്കോശി (दुधकोशी Milk, പാൽ-കോശി നദി ).
ഉയരത്തിന്റെ കാര്യത്തിൽ ഏറ്റവും ഉയരമുള്ള നദിയാണിത് .
കോശി നദി സംവിധാനം
കോസി നദി അഥവാ സപ്ത് കോശി കിഴക്ക് ദിശയിലേക്ക്  ഒഴുകുന്നു.
കിഴക്കൻ-മധ്യ നേപ്പാളിൽ ചേരുന്ന ഏഴ് നദികൾ ചേർന്നതിനാലാണ് ഇത് സപ്തകോശി എന്നറിയപ്പെടുന്നത്.
സപ്തകോശി നദിവ്യവസ്ഥയിലെ പ്രധാന നദികൾ - സൂര്യ കോശി (सुन कोशी)], ഇന്ദ്രാവതി നദി (इन्द्रावती), തമ കോശി (तामा कोशी), ദുധ് കോശി (दुध कोशी), അരുൺ നദി (अरुण), തമോർ നദി (तमोर), ലിഖു നദി.
എവറസ്റ്റ് കൊടുമുടിയുടെ (8848 മീറ്റർ) ഉയർന്ന പ്രദേശങ്ങളിൽ നിന്നാണ് ദുധ് കോസി നദി ഉത്ഭവിക്കുന്നത്, മഞ്ഞുവീഴ്ചയും ഹിമാനിയും ഉരുകുന്നത് നീരൊഴുക്കിന്റെ ഗണ്യമായ ഭാഗം സംഭാവന ചെയ്യുന്നു, പ്രത്യേകിച്ച് വരണ്ട സീസണിൽ.
സംയോജിത നദി ചത്ര ഗോർജിലൂടെ തെക്ക് ദിശയിലേക്ക് ഒഴുകുന്നു.
ലോകത്തിലെ ഏറ്റവും ഉയരമുള്ള കൊടുമുടിയായ എവറസ്റ്റ് മാസിഫിനെ നദി ഒഴുകുന്നു.
ഇത് ഗോക്യോ തടാകങ്ങൾക്ക് കിഴക്കായി ആരംഭിച്ച് നം‌ചെ ബസാറിലേക്ക് തെക്കോട്ട് ഒഴുകുന്നു.
തെക്കോട്ട്  തുടർന്നൊഴുകി, ദുധ് കോശി കടന്ന് ബചേന്ദ്രി നാഷണൽ പാർക്ക് വഴി  പടിഞ്ഞാറ് കടന്നുപോകുന്നു Lukla .
ലാംഡിംഗ് ഖോള സുർക്യയുടെ തെക്കുപടിഞ്ഞാറ് ഭാഗത്തുള്ള ദുധ് കോശിയുമായി ചേരുന്നു, തെക്കോട്ടുള്ള ഗതി ഹർകാപൂരിലേക്ക് തുടരുന്നു, അവിടെ സൂര്യ കോസിയിൽ ചേരുന്നു.
പാഡ്ലിംഗ്
അങ്ങേയറ്റത്തെ വെള്ളത്തിന്റെ സ്വഭാവമാണ് നദി, സാധാരണയായി വാട്ടർസ്‌പോർട്ടുകൾക്ക് ഉപയോഗിക്കാൻ കഴിയില്ല.
ഇറക്കം 5% ത്തിൽ കൂടുതലാണ്, കൂടാതെ ഡബ്ല്യുഡബ്ല്യു ആറാമൻ പ്രയാസത്തിലേക്ക് എത്തുന്ന റാപ്പിഡുകളും (ഇതുവരെ AWA റേറ്റുചെയ്തിട്ടില്ല) മികച്ച ഉപകരണങ്ങളുപയോഗിച്ച് പോർട്ടേജ് ചെയ്യേണ്ട സ്ഥലങ്ങളും ഉണ്ട്.
കൂടാതെ, നദി പലപ്പോഴും മാറുന്നു - വലിയ കല്ലുകൾ പ്രകൃതിശക്തികളാൽ ചുറ്റപ്പെടുന്നു.
എവറസ്റ്റ് കൊടുമുടിയിൽ നിന്ന് ഒഴുകുന്ന ഈ നദി ഏറ്റവും കൂടുതൽ സഞ്ചരിക്കാവുന്ന വൈറ്റ് വാട്ടർ ആണെന്ന് വിശ്വസിക്കപ്പെടുന്നു.
ഫ്രാൻസിലെ 3200 മീറ്റർ ഉയരത്തിൽ നിന്ന് ഓസ്ട്രിയൻ പാഡ്‌ലറുകൾ ലോക റെക്കോർഡ് സൃഷ്ടിച്ചതു മുതൽ ലോകകപ്പിൽ പങ്കെടുക്കുന്ന ടീമുകളുടെ ശ്രദ്ധയിൽപ്പെട്ടു.
ചെക്കോസ്ലോവാക് കായികതാരങ്ങൾ ഈ വെല്ലുവിളി ഏറ്റെടുക്കാൻ സമ്മതിച്ചു.
പതിനാറ് പുരുഷന്മാരും പതിനാല് ചെക്കുകളും രണ്ട് സ്ലൊവാക്യരും അടങ്ങുന്ന ഒരു സംഘം ഒത്തുകൂടി.
1973 ജനുവരി 4 ന് അവർ ഡൈഹിലോവിൽ നിന്ന് കാറുകളിലൂടെ യാത്ര ആരംഭിച്ചു .
അതേ വർഷം ഓഗസ്റ്റിൽ പര്യവേഷണം സുരക്ഷിതമായി  പൂർത്തിയാക്കി നാട്ടിലേക്ക് മടങ്ങി.
പരാമർശങ്ങൾ ↑ ↑ ↑ ↑ {{ cite journal }} :  CS1 maint: multiple names: authors list ( link ) 1 2 {{ cite book }} : | work= ignored ( help ) ↑ {{ cite book }} : | work= ignored ( help ) ↑ ↑ ↑ Zapomenuté výpravy: Expedice Dudh-Kosi
ദുക്‌റാന ഇംഗ്ലീഷ് വിലാസം https://ml.wikipedia.org/wiki/Dukrana തോമാശ്ലീഹായും യേശുവും: ഒരു പെയിന്റിംഗ്
ഇന്ത്യയിലെ ക്രൈസ്തവസഭയുടെ സ്ഥാപകനും യേശുവിന്റെ ശിഷ്യന്മാരിൽ ഒരാളുമായ തോമാശ്ലീഹായുടെ ഓർമ്മത്തിരുന്നാളാണ് ദുക്‌റാന അഥവ തോറാന .
ഇന്ത്യയിലെ മാർത്തോമാ നസ്രാണികളുടെ ഇടയിൽ വലിയ പ്രാധാന്യമുള്ള ഈ തിരുനാൾ പരമ്പരാഗതമായി ജൂലൈ 3 -നാണ് ആഘോഷിക്കുന്നത്.
1443-ലെ സുറിയാനിഭാഷയിലുള്ള ഒരു ലിഖിതത്തിൽ ഇപ്രകാരമാണ് ഈ ദിവസത്തെക്കുറിച്ച് പരാമർശിക്കുന്നത്: “ജൂലൈ 3: ഇന്ത്യയിൽവച്ച് കുന്തത്താൽ കുത്തപ്പെട്ട മാർത്തോമാ.”
ദുഖാൻ ഇംഗ്ലീഷ് വിലാസം https://ml.wikipedia.org/wiki/Ad-Dukhan ഖുർആൻ മുസ്‌ലിംകളുടെ മാത്രം വേദഗ്രന്ദമല്ല.
(ഇസ്‌ലാം സ്വീകരിച്ചവരാണ് മുസ്‌ലിം) ഏകനായ പ്രപഞ്ചസൃഷ്ടാവ്, തൻ്റെ സൃഷ്ടികൾക്ക് (എല്ലാ മനുഷ്യർക്കും) നൽകിയ ജീവിതവ്യവസ്ഥയാണ്.
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ നാല്പത്തിനാലാം അദ്ധ്യായമാണ്‌ ദുഖാൻ (പുക).
സൂക്തങ്ങൾ : 59 മുൻപുള്ള സൂറ: സുഖ്റുഫ് ഖുർആൻ അടുത്ത സൂറ: ജാഥിയ സൂറത്ത്
(അദ്ധ്യായം) 44
ദുഡു മിയാൻ Dudu Miyan Dudu Miyan
ബംഗാളിലെ തീവ്രവാദ ഫീറെെസി പ്രസ്ഥാനത്തിന്റെ  നേതാവാണ് ദുഡു മിയാൻ (1819 - 1862).
1857 ലെ ഇന്ത്യൻ കലാപത്തിൽ അദ്ദേഹം നേതൃത്വം വഹിച്ചു.
ദുഡു മിയാന്റെ യഥാർത്ഥനാമം മുഹസിനുദ്ദീൻ അഹ്മദ് എന്നായിരുന്നു.
പിതാവ് ഹാജി ശരിയത്തുല്ലയും ഫീറെെസി പ്രസ്ഥാനത്തിന്റെ പ്രമുഖ നേതാവ് കൂടിയായിരുന്നു.
1819 ൽ ബ്രിട്ടീഷ് ഇന്ത്യയിലെ ഫരീദ്പൂർ ജില്ലയിലാണ് മിയാൻ ജനിച്ചത്.
പിതാവ് അദ്ദേഹത്തെ പഠിപ്പിച്ചു.
പന്ത്രണ്ടാം വയസ്സിൽ കൂടുതൽ പഠനങ്ങൾക്കായി മെക്കയിലേക്ക് അദ്ദേഹം അയച്ചു.
അച്ഛൻ കൈവരിച്ച പാണ്ഡിത്യത്തിന്റെ നിലവാരത്തിൽ അദ്ദേഹം പാണ്ഡിത്യം കൈവരിച്ചില്ലങ്കിലും, ഇൻഡിഗോ പ്ലാന്റുകളുടേയും ഭൂവുടമകൾക്കെതിരെ കർഷകപ്രസ്ഥാനത്തിന്റെ നേതാവായി നേതൃപാടവം തെളിയിച്ചു.
പ്രസ്ഥാനം
ശരിയതുള്ളയുടെ മരണശേഷം മിയാൻ ഈ പ്രസ്ഥാനത്തിന് കൂടുതൽ റാഡിക്കൽ കാർഷിക സ്വഭാവം നൽകി, ഫലപ്രദമായ സംഘടനാ ഘടന ഉണ്ടാക്കിയെടുത്തു .
അദ്ദേഹത്തിന്റെ കാഴ്ചപ്പാടിൽ ഭൂമി ചൂഷണം ചെയ്തവർക്കാണ് ഭൂമി.
അദ്ദേഹം സ്വന്തമായി പഞ്ചായത്ത്, ഭരണനിർവ്വഹണ സംവിധാനം തുടങ്ങിയവ സ്ഥാപിച്ചു.
ഗ്രാമങ്ങളിലേക്കായി ഖലീഫയുടെ ആളുകളെ നിയമിച്ചു.
ബ്രിട്ടീഷ് ഭരണകൂടം അനുസരിക്കാത്ത ഭരണകൂടത്തിനുള്ളിൽ ഒരു സംസ്ഥാനത്തെ സൃഷ്ടിക്കുന്നതിനായിരുന്നു അദ്ദേഹത്തിന്റെ ശ്രമം.
അടിച്ചമർത്തപ്പെട്ട കർഷകരെ മർദക ഭൂവുടമകൾക്ക് നേരെ അദ്ദേഹം സംഘടിപ്പിച്ചു .1938 ൽ അദ്ദേഹം അനുയായികളെ സമീന്ദർക്ക് വരുമാനം നൽകരുതെന്ന് ആവശ്യപ്പെട്ടു.
പ്രതികാരം കാരണം, ഇൻഡിഗോ പാടങ്ങൾ ആക്രമിക്കപ്പെടുകയും കൊള്ളയടിക്കപ്പെടുകയും ചെയ്തു.
ഭൂപ്രഭുക്കൾ മിയാനെ കേസിൽ കുടുക്കാൻ ശ്രമിച്ചു.
1838 ,1844 , 1847 എന്നിങ്ങനെ 
പല തവണ അറസ്റ്റ് ചെയ്യപ്പെട്ടു.
എന്നാൽ, തെളിവില്ലാത്തതിനാൽ വെറുതെ വിട്ടു.
1857 ലെ ഇന്ത്യൻ കലാപത്തിന്റെ സമയത്ത്, ബ്രിട്ടീഷ് സർക്കാർ അദ്ദേഹത്തെ മുൻകരുതൽ തടവിൽ കൽക്കട്ട അലിപോർ ജയിലിൽ വച്ചു .
1859-ൽ ഇദ്ദേഹം മോചിപ്പിക്കുകയും 1860-ൽ സ്വതന്ത്രമാക്കുകയും ചെയ്തു.
1862-ൽ മിയാൻ ധാക്കയിൽ വെച്ച് മരണമടഞ്ഞു .
ദുക്കഡ് (വാദ്യം) ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
ഒരു ഇന്ത്യൻ താളവാദ്യമാണ് ദുക്കഡ് .
ഇതിന് ഖുർദക്ക് എന്നും പേരുണ്ട്.
അടിഭാഗത്തെ അപേക്ഷിച്ച് മുകൾഭാഗത്തിന് വീതി കൂടുതൽ ഉള്ളതും മണ്ണിലോ മരത്തിലോ ലോഹത്തിലോ നിർമ്മിച്ചവയുമാണിവ.
കൈകൊണ്ടോ പ്രത്യേകം തയ്യാറാക്കിയ മരക്കമ്പ് കൊണ്ടോ ആണ് വായിക്കുന്നത്.
കയ്യിൽ പിടിച്ച് വായിക്കാവുന്ന വലിപ്പം മുതൽ നിലത്ത് ഉറപ്പിച്ച് വെച്ച് ഉപയോഗിക്കുന്ന ഭീമാകാരമായ വലിപ്പമുള്ളവ വരെ വലിപ്പത്തിന്റെ കാര്യത്തിൽ വൈവിദ്ധ്യം ഉണ്ട്.
ഗോത്രസംഗീതത്തിലും നാടൻ പാട്ടുകളിലുമാണ് ഇവ കൂടുതൽ ഉപയോഗിക്കുന്നത്.
വേദ സാഹിത്യത്തിൽ പരാമർശിക്കപ്പെടുന്ന ദുന്ദുഭി ദുക്കഡിന്റെ വകഭേദമാണ്.
നിലത്ത് ഉണ്ടാക്കിയ കുഴിയിൽ വാലോടുകൂടിയ കാളത്തോൽ ഉറപ്പിച്ച് ആ വാലുകൊണ്ട് വായിക്കുന്ന രൂപത്തിലുള്ള ഭൂമിദുന്ദുഭി ആയിരുന്നിരിക്കണം ആദ്യത്തെ ദുന്ദുഭി.
പിന്നീട് നിലത്തുള്ള കുഴിക്ക് പകരം മൺപാത്രങ്ങൾ ഉപയോഗിക്കുകയും കൊണ്ടുനടക്കുന്നതിനും കഴുത്തിൽ തൂക്കി വായിക്കുന്നതിനും ഉള്ള സൗകര്യത്തിനായി വലിപ്പം കുറയ്ക്കുകയും ചെയ്തു.
പുരാതന കാലത്ത് ഈ വാദ്യങ്ങൾ യുദ്ധത്തിലും ദേവാരാധനയിലും സമയം അറിയിക്കാനും ഉപയോഗിച്ചുപോന്നു.
പല പുരാതന ക്ഷേത്രങ്ങളിലും ഇന്നും ഇരുമ്പ്, ചെമ്പ്, പിത്തള എന്നിവയിൽ നിർമിച്ച കൂറ്റൻ വാദ്യോപകരണങ്ങൾ സൂക്ഷിക്കുന്നുണ്ട്.
മദ്ധ്യകാലഘട്ടത്തിൽ ഇവ നഖര, നാഗര എന്നീ പേരുകളിൽ അറിയപ്പെട്ടു.
ശഹനായിയോടൊപ്പം ഈ വാദ്യം പരമ്പരാഗതമായി വായിച്ചു വരുന്നു.
ശഹനായിക്ക് അഭിജാത പദവി ലഭിച്ചതോടെ കൂടുതൽ പരിഷ്കരിച്ച ചെറിയ രൂപം ദുക്കഡ് അല്ലെങ്കിൽ ഖുർദക്ക് എന്ന പേരിൽ അറിയപ്പെട്ടു.
സാധാരണയായി ഇവ ജോടിയായാണ് ഉപയോഗിക്കുന്നത്.
ഉയർന്ന സ്ഥായിയിലുള്ള ശബ്ദം ഉണ്ടാക്കുന്നതും താരതമ്യേന ചെറിയതുമായ ഝീലും(സ്ത്രീ) താഴ്ന്ന സ്ഥായിയിലുള്ള ശബ്ദമുണ്ടാക്കുന്ന വലിയ ഡഗ്ഗയും(പുരുഷൻ).
ചിലപ്പോൾ ഡഗ്ഗയ്ക്ക് തബലയിലേതു പോലെ മഷി പതിക്കാറുണ്ട്.
മഷി ഇല്ലാത്ത രീതിയിലും ഉപയോഗിച്ചു വരുന്നു.
പിൽക്കാലത്ത് ശഹനായിയോടൊപ്പം വ്യാപകമായി തബല ഉപയോഗിച്ചു തുടങ്ങിയെങ്കിലും  ബിസ്മില്ലാ ഖാനെപ്പോലെ ഉള്ള സംഗീതജ്ഞർ ശഹനായിക്കൊപ്പം മുഴക്കം കുറഞ്ഞ ഖുർദക്ക് ആണ് ഇഷ്ടപ്പെട്ടിരുന്നത്.
ദുതീചന്ദ്‌ ഇംഗ്ലീഷ് വിലാസം https://ml.wikipedia.org/wiki/Dutee_Chand
ഇന്ത്യയിലെ ഒരു കായികതാരമാണ് ദുതീ ചാന്ദ്‌ .
ഇംഗ്ലീഷ്: Dutee Chand , (ഒഡിയ: ଦୂତୀ ଚାନ୍ଦ) (ജനനം 1996 ഫെബ്രുവരി).
ഹ്രസ്വദൂരഓട്ടമത്സരമാണ് പ്രധാന ഇനം.
100 മീറ്റർ ഓട്ട മത്സരത്തിൽ ദേശീയ റെക്കോറ്ഡ് ഉടമയായ കായികതാരമാണ്.
സമ്മർ ഒളിമ്പിക്സ് മത്സരത്തിൽ പങ്കെടുക്കുന്ന മൂന്നാമത് വനിതാ മത്സരാർഥിയാണ് 36 വർഷത്തിനുള്ളിൽ ഒളിമ്പിക്സിൽ 100 മീറ്റർ ഓട്ടമത്സരത്തിൽ പങ്കെടുക്കാൻ യോഗ്യതനേടുന്ന ആദ്യത്തെ വ്യക്തിയാണ് ദുതീ.
എന്നാൽ പുരുഷ ഹോർമോണായ ആൻഡ്രജന്റെ അളവ് പുരുഷന്മാരുടേതിനു തുല്യമാണെന്ന് ആരോപിച്ച് ദുതിയെ മത്സരങ്ങളിൽ നിന്ന് വിലക്കിയത് ദുതിയുടെ ഭാവിയിൽ കരിനിഴൽ വീഴ്ത്തി.
ശരിയായ രീതിയിൽ ടെസ്റ്റ് നടത്താതെയും വളഞ്ഞ വഴിൻ നോക്കിയതിയേയും വിമർശിച്ച് ന്യൂയോർക്ക് ടൈംസ് ഇതിനെ നാണം കെടുത്തുന്ന സമ്പ്രദായം എന്നാണ് വിവരിച്ചത്.
ഒഡീഷയിലെ ജൈപൂർ ജില്ലയിലാണ് ജനനം.
ചക്രധർ ചാന്ദ്, അകുജി ചാന്ദ് എന്നിവരാണ് മാതാപിതാക്കൾ.
പരമ്പരാഗതമായി  നെയ്ത്ത് ജോലി ചെയ്യുന്ന കുടുംബം.
നാലാമത്തെ മകളായി 1996 ഫെബ്രുവരി 6 നായിരുന്നു ജനനം.
സരസ്വതി ചാന്ദ് എന്ന സഹോദരിയായിരുന്നു ഇവരുടെ പ്രചോദനം.
ദുതിക്ക് നാലു വയസ്സുള്ളപ്പോളാണ് ആദ്യമായി ഓടിത്തുടങ്ങിയത്.
തന്നേക്കാൾ 10 വയസ്സു മൂത്ത ചേച്ചിയായ സരസ്വതിയുടെ ഓട്ടപ്പരിശീലനത്തിനു കൂട്ടു പോകലായിരുന്നു അത്.
മിക്കവാറും നഗ്നപാദയായാണ് ഓട്ടം, കാരണം അത്രക്ക് ദാരിദ്ര്യം ആയിരുന്നു വീട്ടിൽ.
ദുതിക്ക് 7 വയസായപ്പോൾ ഓട്ടം നിർത്തി നെയ്ത് പടിക്കാൻ മാതാപിതാക്കൾ ഉപദേശിച്ചു.
എന്നാൽ  സരസ്വതി ദുതിയ്ടെ കൂടെയായിരുന്നു.
ദുതിയുടേ ഇപ്പോഴത്തെ സ്പീഡ് വെച്ച് നോക്കിയാൽ ഭാവിയിൽ ഒരുപാട് നേട്ടം അവൾക്ക് കൊയ്യാൻ സാധിക്കും എന്ന് സരസ്വതി വിശ്വസിച്ചിരുന്നു.
അപ്പോഴേക്കും ഒരു പോലീസ് ഓഫീസർ ആയിക്കഴിഞ്ഞിരുന്ന സരസ്വതി, സ്പോർട്സ് കൊണ്ടുവരുന്ന സൗഭാഗ്യങ്ങളെ കുറിച്ച് മാതാപിതാക്കളെ ഓർമ്മിപ്പിച്ചു.
സരസ്വതിയുടെ കഴിവുകളെ തിരിച്ചറിഞ്ഞ ജില്ലാ അധികാരികൾ അവൾക്കും മറ്റു അത‌ലറ്റുകൾക്കും തിന്നാൻ കോഴിയിറച്ചിയും മുട്ടയും ഏർപ്പാടാക്കിയിരുന്നു.
ഇത് അവരുടെ മാതാപിതാക്കൾകകൊരിക്കലും നൽകാനാകുമായിരുന്നില്ല.
അതോടോപ്പം മാരത്തോൺ മത്സരങ്ങൾ വിജയിച്ചപ്പോൾ കിട്ടിയിരുന്ന പ്രതിഫലവും ജോലി കിട്ടാനുള്ള സാധ്യതയെപ്പറ്റിയും മറ്റും ഓർമ്മിപ്പിച്ചു.
മാതാപിതാക്കൾ തീരുമാനം മാറ്റി.
ദുതിക്ക് അന്ന് മുതൽ പരിശീലനത്തിനു പച്ചക്കൊടി കിട്ടി.
In 2013.
2013ൽ കെ ഐ ഐ ടി സർവകലാശാലയിൽ നിയമപഠനത്തിനായി  പ്രവേശനം നേടി.
കായികജീവിതം ദേശീയം
2012 ലെ നാഷണൽ ചാമ്പ്യൻഷിപ്പിൽ 18 വയസ്സിൽ താഴെയുള്ളവരുടെ വിഭാഗത്തിൽ 100 മീറ്റ ഹ്രസ്വദൂര ഓട്ടം 11.8 സെക്കന്റ് കൊണ്ട് പൂർത്തിയാക്കി പുതിയ റേക്കോറ്ഡ് ജേതാവായി 23.811 സെക്കന്റ് കൊണ്ട് പൂർത്തിയാക്കി 200 മീറ്റർ മത്സരത്തിൽ വെങ്കലമെഡൽ നേടി പൂനേയിൽ നടന്ന ഏഷ്യൻ ചാമ്പ്യൻഷിപ്പിലും പങ്കെടുത്തു.
അതേ വർഷം തന്നെ ദേശീയതലത്തിൽ 100 മീറ്റർ 200 മീറ്റർ ഇനങ്ങളിലും ചാമ്പ്യനായി;  100 മീറ്ററിൽ 11.73 സെക്കന്റും 200 മീറ്ററിൽ 23.73 സെക്കന്റും കൊണ്ടു വ്യക്തിഗതവേഗവും കൈവരിച്ചു.
അന്തർദേശീയം
2012 ൽ ലോക യൂത്ത് ചാമ്പ്യൻഷിപ് മത്സരത്തിൽ പങ്കെടുത്ത് ആദ്യമായി ഒരു ലോകമത്സരത്തിന്റെ 100 മീറ്റർ മത്സരഫൈനലിൽ എത്തുന്ന ആദ്യത്തെ താരവുമായിത്തീർന്നു.
2016 ഫെഡറേഷൻ കപ്പ് നാഷണൽ അത്‌ലറ്റിക്സിൽ വച്ച് റിച്ച മിശ്രയുടെ പേരിൽ 16 വർഷമായിട്ടൂണ്ടായിരുന്ന 100 മീറ്റർ ഹ്രസ്വദൂര റെക്കോറ്ഡ് 11.38 സെക്കന്റിൽ തകർത്തെറിഞ്ഞു.
എങ്കിലും റിയോ ഒളിമ്പിക്സിന്റെ യോഗ്യതയായ 11.32 സെക്കന്റ് കൈവരിക്കാനായില്ല.
എങ്കിലും 2016 ജൂൺ 15 നു കസാഖ്‌സ്ഥാനിലെ അൽമാത്തിയിൽ വച്ച് നടന്ന കുസനോവ് മെമ്മോറിയൽ ഇന്തർനാഷണൽ മത്സരത്തിൽ വച്ച് വീണ്ടൂം ദേശീയ റെക്കോർഡ് തകർക്കുകയും 11.24 സെക്കന്റ് നേരത്തിൽ ഓട്ടം പൂർത്തിയാക്കി ഒളിമ്പിക്സ് യോഗ്യത നേടുകയും ചെയ്തു.
ഇതിനു മുൻപ് പി.ടി. ഉഷ മാത്രമാണ് 100 മീറ്ററിൽ ഒളിമ്പിക്സ് യോഗ്യത നേടിയിട്ടുള്ള ഇന്ത്യൻ താരം.2016 ൽ4 റിയോ ഒളിമ്പിക്സിൽ ദുതീയുടെ പ്രകടനം മോശമായിരുന്നു.
11.69 സെക്കന്റിൽ ഏഴാമതായ ദുതി പ്രാഥമിക റൗണ്ടിൽ തന്നെ പുറത്തായി വിവാദങ്ങൾ
2014 ലെ കോമ്മൺവെൽത് ഗെയിംസിനു പങ്കെടുക്കുന്നതിന്റെ അവസാനം സമയത്തായി ദുതിയെ അത്‌ലറ്റിക് ഫെഡറേഷൻ ഓഫ് ഇന്ത്യ ഒഴിവാക്കി.
ഹൈപ്പെറാൻഡോജെനിസം എന്ന സവിശേഷതയുള്ളതിനാലാണ് ഈ തീരുമാനം എന്നാൽ ദുതി അന്നേവരെ യാതൊരു തരത്തിലുമുള്ള ഉത്തേജകമരുന്ന് വിവാദത്തിലോ മറ്റു വിധത്തിലുള്ള കാപട്യങ്ങൾ നടത്തുകയോ ഉണ്ടായിട്ടില്ല.
വനിതകൾക്ക് അനാവശ്യമായി ലാഭം ലഭിക്കുന്നു എന്ൻ ഇന്റർനാഷണൽ ഒളിപിക് കമ്മിറ്റി ആരോപിക്കുന്ന പെൺ ഹൈപ്പെറാൻഡ്രോജെനിസവുമായി പൊരുത്തം വരുത്താനായിട്ടാണ് ഐ.എ.എഫിന്റെ  ഈ നീക്കം എന്ന് കരുതപ്പെടുന്നു.
എന്നാൽ ഈ തീരുമാനത്തെ വിവിധ സംഘടനകൾ എതിർത്തിരുന്നു.
ഇന്ത്യൻ അത്‌ലറ്റിക് ഫെഡറേഷന്റ് ഈ തീരുമാനത്തെ എതിർത്ത് നിരവധി പേർ രംഗത്തെത്തുകയും ചെയ്തു ഇതിനെതിനെ ദുതി കായിക മദ്ധ്യസ്ഥതാ കോടതിയിൽ (Court of Arbitration for Sport) പരാതി നൽകി.
ഇന്ത്യൻ സർക്കാരും ഈ തീരുമാനത്തെ എതിർത്തു.
2015 ൽ കോടതി, മതിയായ കാരണം ഇല്ല എന്നു പറഞ്ഞ് മേല്പറഞ്ഞ പുതിയ സവിശേഷ നീക്കം2 വർഷത്തേക്ക്  സസ്പെൻഡ് ചെയ്ത് ഉത്തരവിറക്കിയതോടെ കോടതി 2 വർഷം കൊണ്ട് ഹൈപ്പെരാൻഡ്രോജെനിസം വനിതാ അത്‌ലറ്റുകൾക്ക് വ്യക്താമായ മുൻതൂക്കം നൽകുന്നുണ്ട് എന്നതിനു മതിയായ തെളിവ് നൽകാൻ ഐ.എ.എഫിനോടു ഉത്തരവിട്ടു; ഇക്കാലളവിനുള്ളിൽ മതിയാ തെളിവ് നൽകിയില്ല എങ്കിൽ ഈ നിയമം അസാധുവായിത്തീരുമെന്ന് എന്നും കോടതി നിരീക്ഷിച്ചു.
ഇതോടെ ദുതിയുറ്റെ മേലുണ്ടായിരുന്ന തടസ്സം നീങ്ങി.
വ്യക്തിഗത വേഗങ്ങൾ 70 മീറ്റർ ഇൻഡോർ - 7.28 സെക്കന്റ് 100 മീറ്റർ ഔട്ട്ഡോർ -      11.24  സെക്കന്റ് 200 മീറ്റർ ഔട്ട്ഡോർ - 23.57 സെക്കന്റ് 400 മീറ്റർ ഔട്ട്ഡോർ  - 54.09 സെക്കന്റ് കൂടുതൽ വിവരങ്ങൾ
കോടതിയുടെ ഉത്തരവ് - Archived 2017-07-04 at the Wayback Machine .
ദുധ്‌വാ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Dudhwa_National_Park
ഉത്തർപ്രദേശിലെ ലിഖിംപൂർഖേരി ജില്ലയിൽ സ്ഥിതി ചെയ്യുന്ന ഒരു ദേശീയോദ്യാനമാണ് ദുധ്‌വാ ദേശീയോദ്യാനം .1977-ലാണ് ഇത് നിലവിൽ വന്നത്.
പ്രസിദ്ധ പരിസ്ഥിതി പ്രവർത്തകനായ ബില്ലി അർജുൻ സിങ് ഈ ഉദ്യാനത്തിന്റെ രൂപവത്കരണത്തിനായി പ്രരിശ്രമിച്ചവരിൽ പ്രധാനിയാണ്.
ഒരു കടുവാ സംർക്ഷണ കേന്ദ്രവും ഇതിനോട് ചേർന്ന് പ്രവർത്തിക്കുന്നു.
അർധ നിത്യഹരിത വനങ്ങളും, ഈർപ്പം നിറഞ്ഞ ഇലപൊഴിയും വനങ്ങളും ചേർന്ന പ്രകൃതിയാണ് ഇവിടുത്തേത്.
ഏകദേസം 80 ശതമാനത്തോളം പുൽമേടുകളാണ്, സാൽ വൃക്ഷങ്ങൾ ഇവിടെ ധാരാളമായി വളരുന്നു.
1878-നു മുമ്പ് വരെ ഇവിടം കാണ്ടാമൃഗങ്ങളുടെ ആവാസകേന്ദ്രമായിരൂന്നു.
ചതുപ്പു പ്രദേശങ്ങളിൽ വസിക്കുന്ന ബാരസിംഗ എന്നയിനം മാനുകളെ ഇന്തയിൽ ഏറ്റവുമധികം കാണപ്പെടുന്നത് ഇവിടെയാണ്.
കടുവ , പുലി , കുറുക്കൻ , ആന , കൃഷ്ണമൃഗം , സാംബർ , പുള്ളിമാൻ , കഴുതപ്പുലി , നീർനായ് എന്നിവയെ ഇവിടെ കാണാം.
400-ഓളം ഇനങ്ങളില്പ്പെട്ട പക്ഷികളുമുണ്ട്.
നിയമവിരുദ്ധമായ സ്റ്റാമ്പുകൾ ഇംഗ്ലീഷ് വിലാസം https://ml.wikipedia.org/wiki/Illegal_stamps സോവിയറ്റ് യൂണിയന്റെ സ്റ്റാമ്പുകൾ പ്രിഡ്‌നെസ്ട്രോവിയൻ മോൾഡേവിയൻ റിപ്പബ്ലിക്കിൽ നിന്നുള്ളതായി കരുതപ്പെടുന്നു.
പിഎംആർ അധികാരികളുടെ അറിവോ അനുവാദമോ ഇല്ലാതെ 1992 അല്ലെങ്കിൽ 1993-ൽ ഇവ നിർമ്മിക്കപ്പെട്ടു.
തപാൽ കാര്യനിർവ്വാഹകസംഘം, സ്റ്റാമ്പ് ശേഖരണക്കാർ , പൊതുജനങ്ങൾ എന്നിവരെ കബളിപ്പിക്കാൻ ഉപയോഗിക്കുന്ന നിലവിലുള്ള സ്വതന്ത്ര രാജ്യങ്ങളുടെയോ പ്രദേശങ്ങളുടെയോ പേരിൽ നൽകിയിട്ടുള്ള തപാൽ സ്റ്റാമ്പ് പോലുള്ള ലേബലുകളാണ് നിയമവിരുദ്ധ സ്റ്റാമ്പുകൾ.
മിക്കപ്പോഴും, എന്നാൽ എല്ലായ്പ്പോഴും അല്ല, യൂണിവേഴ്സൽ പോസ്റ്റൽ യൂണിയനിലെ (യുപിയു) അംഗരാജ്യങ്ങൾ നിയമവിരുദ്ധമായ സ്റ്റാമ്പുകളെക്കുറിച്ച് മറ്റുള്ളവരെ ഉപദേശിക്കുന്ന ഒരു "ഇന്റർനാഷണൽ ബ്യൂറോ സർക്കുലർ" പുറപ്പെടുവിക്കാൻ യുപിയുവിനോട് ആവശ്യപ്പെടും.
യുപിയു പ്രകാരം, വിപണി പ്രതിവർഷം കുറഞ്ഞത് 500 മില്യൺ ഡോളർ വരുമെന്നാണ് കണക്കാക്കുന്നത്.
നിയമവിരുദ്ധമായ സ്റ്റാമ്പുകളിൽ വിവിധ തരം സിൻഡ്രെല്ലാ സ്റ്റാമ്പുകളിൽ നിന്ന് വേർതിരിച്ചറിയണം.
അവ നിയമവിരുദ്ധമായ സ്റ്റാമ്പുകൾക്ക് സമാനമായ ചില സ്വഭാവസവിശേഷതകളുണ്ടെങ്കിലും അവ നിലവിലുള്ള രാജ്യത്തിന്റെ പേരിൽ നൽകില്ല.
നിയമവിരുദ്ധ സ്റ്റാമ്പുകൾ തിരിച്ചറിയൽ നിയമവിരുദ്ധമായ സ്റ്റാമ്പ് വിതരണം തിരിച്ചറിയുന്നതിന് കൃത്യമായ ഒരു മാർഗ്ഗവുമില്ല.
ആഫ്രിക്കയിൽ നിന്നോ മുൻ സോവിയറ്റ് യൂണിയനിൽ നിന്നോ അല്ലെങ്കിൽ ലോകമെമ്പാടുമുള്ള ചെറിയ ദ്വീപ് രാജ്യങ്ങളിൽ നിന്നോ രാജ്യങ്ങളുടെയോ പ്രദേശങ്ങളുടെയോ പേരിൽ അനധികൃത സ്റ്റാമ്പുകൾ വിതരണം ചെയ്യുന്നു.
പഴയ നിയമവിരുദ്ധ വിതരണം (1970 മുതൽ) പലപ്പോഴും അറബ് രാജ്യങ്ങളുടെ പേരിലായിരുന്നു.
മിക്ക നിയമവിരുദ്ധ സ്റ്റാമ്പുകളും പ്രധാന സ്റ്റാമ്പ് കാറ്റലോഗുകളിൽ പട്ടികപ്പെടുത്തിയിട്ടില്ല.
ചിലത് തെറ്റായി ഉൾപ്പെടുത്തിയിട്ടുണ്ടാകാം അല്ലെങ്കിൽ അവയുടെ നില വ്യക്തമല്ലാത്തതിനാലോ പ്രവേശനത്തിനുള്ള മാനദണ്ഡങ്ങൾ സാധുവായ സ്റ്റാമ്പ് വിതരണം തിരിച്ചറിയാൻ യുപിയു ഉപയോഗിക്കുന്നതിൽ നിന്ന് വ്യത്യസ്തമാണെന്നതിനാലോ ആയിരിക്കാം.
വേൾഡ് അസോസിയേഷൻ ഫോർ ഡവലപ്മെന്റ് ഓഫ് ഫിലേറ്റ്ലിയും യുപിയുവും വികസിപ്പിച്ചെടുത്ത WADP നമ്പറിംഗ് സിസ്റ്റം (WNS) 2002 മുതൽ യുപിയു അംഗരാജ്യങ്ങൾ പുറത്തിറക്കിയ സ്റ്റാമ്പുകൾ പട്ടികപ്പെടുത്തുന്നു.
എല്ലാ യുപിയു അംഗങ്ങളും ഇതിൽ പങ്കാളിയാകുന്നില്ല.
നിയമവിരുദ്ധമായ തപാൽ വിതരണങ്ങളുടെ പരിണതഫലങ്ങൾ
നിയമവിരുദ്ധമായ സ്റ്റാമ്പുകൾ വിവിധ കക്ഷികൾക്ക് പ്രതികൂല ഫലങ്ങൾ ഉണ്ടാക്കുമെന്ന് പറയപ്പെടുന്നു.
തപാൽ അഡ്മിനിസ്ട്രേഷനുകൾക്ക് നിയമവിരുദ്ധമായ പ്രശ്നങ്ങളിലേക്ക് വരുമാനം നഷ്‌ടപ്പെടും.
കൂടാതെ സ്റ്റാമ്പ് കളക്ടർമാർക്ക് പണമൂല്യമോ മൂല്യമോ ഇല്ലാത്ത നിയമവിരുദ്ധമായ സ്റ്റാമ്പുകൾ തെറ്റായി വാങ്ങുന്നതിലൂടെ പണം നഷ്‌ടപ്പെടാം.
കൂടാതെ, അനുഭവപരിചയമില്ലാത്തവരോ ഫിലാറ്റലിസ്റ്റുകളോ അവരുടെ പ്രിയപ്പെട്ട ഹോബിക്കോ താൽപ്പര്യങ്ങൾക്കോ വേണ്ടി സ്‌മരണാർഹവിഷയങ്ങൾക്കായി നിയമവിരുദ്ധമായ സ്റ്റാമ്പുകൾ വാങ്ങുന്നതിലൂടെ കബളിപ്പിക്കപ്പെടുന്നു.
കൂടാതെ, നിയമാനുസൃതമായ സ്റ്റാമ്പ് ഡീലർമാർക്ക് അവരുടെ വിപണി കണ്ടേക്കാം.
അവരുടെ വ്യവസായത്തിന്റെ പ്രശസ്തി നിയമവിരുദ്ധ വിതരണങ്ങളുടെ വിപണി ഇല്ലാതാക്കുന്നു.
കലാകാരന്മാർക്കും ഫോട്ടോഗ്രാഫർമാർക്കും നിയമവിരുദ്ധമായി അച്ചടിച്ച വിതരണങ്ങളിൽ ഉപയോഗിക്കുന്ന കലാസൃഷ്ടികളിൽ നിന്ന് റോയൽറ്റിയും ലഭിക്കുന്നില്ല.
ഇതും കാണുക PWO Fight Against the Illegal Stamps: http://www.pwmo.org/Illegals/frame-illegals-en.htm Society for the Suppression of Speculative Stamps അവലംബം കൂടുതൽ വായനയ്ക്ക് Figueiredo, Albertino de.
Illegal and Abusive Stamp Issues: A lecture .
Madrid: The Albertino de Figueiredo foundation for philately, 2003 7p.
Melville, Frederick J. Phantom Philately .
London: Philatelic Institute, 1923 204p.
Pope, Mavis.
Selected Forgeries, Bogus Issues, Fakes and Other Philatelically Related Items Intended to Defraud, Misrepresent or Imitate: A Monograph to Alert Potential Philatelists to Such Material and to Provide Some Means of Identification .
Birmingham Gardens, N.S.W.: the author, 1991 105p.
ബാഹ്യ ലിങ്കുകൾ Illegal stamps എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
AskPhil.org List of UPU illegal stamp alerts AskPhil.org List of issues believed by collectors to be Illegal AskPhil labels of Topics/Thematics listed as bogus, unauthorized, not valid for postal use UPU illegal stamp circulars link page Archived 2008-05-12 at the Wayback Machine .
UPU 1996-2003 circulars in pdf http://www.pwmo.org/Illegals/18-UPU-Interview-EN.htm An interview with the Program Manager "Philately and IRC" at the International Bureau of the UPU
നിയമാവർത്തനം ഇംഗ്ലീഷ് വിലാസം https://ml.wikipedia.org/wiki/Book_of_Deuteronomy മോശെ ദൈവത്തിൽ നിന്ന് നിയമഗ്രന്ഥം സ്വീകരിച്ച് (മുകളിൽ) അത് ജനങ്ങളെ വായിച്ചു കേൾപ്പിക്കുന്നത്(താഴെ) കലാകാരന്റെ ഭാവനയിൽ
എബ്രായ ബൈബിളിലേയും പഴയനിയമം എന്നു ക്രിസ്ത്യാനികൾ വിളിക്കുന്ന ലിഖിതസമുച്ചയത്തിലേയും അഞ്ചാമത്തെ ഗ്രന്ഥമാണ് നിയമാവർത്തനം .
പഞ്ചഗ്രന്ഥി എന്നു കൂടി പേരുള്ള യഹൂദനിയമസംഹിതയായ തോറായിലെ അഞ്ചു ഗ്രന്ഥങ്ങളിൽ അവസാനത്തേതും ഇതു തന്നെയാണ്.
പോയ നാല്പതു വർഷം മരുഭൂമിയിൽ അലഞ്ഞുതിരിയേണ്ടി വന്നപ്പോഴത്തെ അനുഭവങ്ങൾ വിലയിരുത്തിയും കടന്നുചെല്ലാൻ പോകുന്ന വാഗ്ദത്തഭൂമിയിലെ ഭാവിയിലേക്ക് ഉറ്റുനോക്കിയും മോശെ നടത്തിയ മൂന്നു ദീർഘപ്രഭാഷണങ്ങളാണ് ഈ ഗ്രന്ഥത്തിന്റെ ഉള്ളടക്കത്തിന്റെ വലിയൊരു ഭാഗം.
വാഗ്ദത്തഭൂമിയിൽ ഇസ്രായേൽക്കാരുടെ ജീവിതത്തിനു വഴികാണിക്കാനുദ്ദേശിച്ചുള്ള വിശദമായൊരു നിയമസംഹിതയാണ് അതിന്റെ കാതൽ.
ദൈവശാസ്ത്രപരമായി നോക്കുമ്പോൾ, ദൈവമായ യഹോവയും ഇസ്രായേൽ മക്കളും തമ്മിലുള്ള ഉടമ്പടിയുടെ നവീകരണമാണ് ഈ കൃതി.
ഇതിലെ ഏറ്റവും പ്രാധാന്യമുള്ള ഭാഗം ആറാമത്തെ അദ്ധ്യായത്തിലെ ഷെമാ എന്ന പേരിൽ അറിയപ്പെടുന്ന നാലാം വാക്യമാണ്.
യഹൂദരുടെ ഏകദൈവവിശ്വാസത്തിന്റേയും, ദേശീയതയുടെ തന്നെയും പ്രഘോഷണമെന്ന നിലയിൽ പ്രസിദ്ധമായ ആ വാക്യം ഇതാണ്: "ഇസ്രായേലേ കേട്ടാലും: കർത്താവായ യഹോവയാണ് നമ്മുടെ ദൈവം ; കർത്താവ് ഏകനാണ്."
മോശെയ്ക്ക് ദൈവത്തിൽ നിന്നു ലഭിച്ച വചനങ്ങളുടെ രേഖയായി ഈ ഗ്രന്ഥത്തെ പാരമ്പര്യം ഘോഷിക്കുന്നു.
എങ്കിലും ആധുനിക പണ്ഡിതന്മാർ ഇതിനെ പലർ ചേർന്ന് എഴുതിയ ഗ്രന്ഥമായും, യൂദയാ ഭരിച്ച ജോഷിയാ രാജാവിന്റെ ഭരണകാലത്തു നടന്ന മതപരമായ നവീകരണവുമായി ബന്ധപ്പെട്ട് രൂപപ്പെട്ടിരിക്കാവുന്നതായും കണക്കാക്കുന്നു.
അവലംബം ↑ Ronald F. Youngblood, F. F. Bruce, R. K. Harrison and Thomas Nelson Publishers, Nelson's New Illustrated Bible Dictionary, Rev. Ed.
of: Nelson's Illustrated Bible Dictionary.
; Includes Index.
(Nashville: T. Nelson, 1995).
↑ Christopher Wright, Deuteronomy NIBC (Peabody, Massachusetts: Hendrickson, 1996): 6.
നിയസ്സ പ്രവശ്യ
മൊസാമ്പിക്കിലെ ഒരു പ്രവശ്യയാണ് നിയസ്സ (Niassa) .
വിസ്തീർണ്ണം 122827 ച.
2006 ലെ ജനസംഖ്യ 10,27, 037 ആയിരുന്നു രാജ്യത്തിലെ ഏറ്റവും ജന സാന്ദ്രത കുറഞ്ഞ പ്രാവശ്യയാണ്.
തലസ്ഥാനം ലിചിങയാണ് കുറിപ്പുകൾ പുറത്തേക്കുഌഅ കണ്ണികൾ Niassa Province tourism Archived 2009-04-08 at the Wayback Machine .
Niassa Province landmine assessment Archived 2011-07-27 at the Wayback Machine .
(in Portuguese) Province of Niassa official site (in Portuguese) including information about districts Archived 2012-02-03 at the Wayback Machine .
നിയമശാസ്ത്രം ഇംഗ്ലീഷ് വിലാസം https://ml.wikipedia.org/wiki/Jurisprudence
നിയമത്തെക്കുറിച്ചുള്ള പഠനവും തത്ത്വചിന്തയും ശാസ്ത്രവുമാണ് നിയമശാസ്ത്രം .
നിയമ തത്ത്വശാസ്ത്രജ്ഞരും നിയമത്തെക്കുറിച്ചു പഠിക്കുന്ന സാമൂഹ്യശാസ്ത്ര ചിന്തകരും ഉൾപ്പെടുന്ന നിയമശാസ്ത്ര പണ്ഡിതർ അഥവാ നിയമജ്ഞർ, നിയമത്തിന്റെ സ്വഭാവം, നിയമ യുക്തി, നിയമ വ്യവസ്ഥകൾ, നിയമ സ്ഥാപനങ്ങൾ  മുതലായവ സംബന്ധിച്ച അഗാധജ്ഞാനം നേടിയെടുക്കുന്നതിനായി പരിശ്രമിക്കുന്നു.
കൂടുതൽ വായനയ്ക്
ലോ നോട്സ്.
ഇൻ Archived 2013-08-20 at the Wayback Machine .
അവലംബം ↑ ജൂറിസ്‌പ്രുഡൻസ്: കോർണൽ യൂണിവേഴ്സിറ്റി ലോ സ്കൂൾ
നിയമസഭ ഇംഗ്ലീഷ് വിലാസം https://ml.wikipedia.org/wiki/Vidhan_Sabha ഭാരതം
ഇന്ത്യയിൽ സംസ്ഥാനതലത്തിലെ ജനങ്ങളാൽ തിരഞ്ഞെടുക്കപ്പെട്ട നിയമ നിർമ്മാണ സഭയാണ് നിയമസഭ (ആംഗലേയം: Legislative Assembly)എന്നറിയപ്പെടുന്നത്.
വിധാൻ സഭ ( ഹിന്ദി : विधान सभा ) എന്നും ഇത് ഇന്ത്യയിലെ ചില സംസ്ഥാനങ്ങളിൽ അറിയപ്പെടുന്നു.
സംസ്ഥാനത്തിലെ ജനങ്ങൾ നേരിട്ട് വോട്ട് ചെയ്താണ് ഇതിലെ അംഗങ്ങളെ തിരഞ്ഞെടുക്കുന്നത്.
പ്രായ പൂർത്തിയായ (18 വയസ്സ് തികഞ്ഞ) മുഴുവൻ പൗരൻമാർക്കും വോട്ടവകാശമുണ്ട് .
ഇത്തരത്തിൽ തിരഞ്ഞെടുക്കപ്പെടുന്ന അംഗങ്ങൾക്കു പുറമേ, ആംഗ്ലോ ഇന്ത്യക്കാരുടെ പ്രതിനിധിയായി ഒരംഗത്തെ ഗവർണ്ണർക്കു നിർദ്ദേശിക്കാം.
സഭയിൽ ആംഗ്ലോ ഇന്ത്യക്കാർക്ക് ആവശ്യത്തിന് പ്രാതിനിധ്യമില്ലെങ്കിലാണ് ഇങ്ങനെ നാമനിർദ്ദേശം ചെയ്യുക.
അഞ്ച് വർഷമാണ് ഒരു നിയമസഭയുടെ കാലാവധി.
നിയമസഭയിലേയ്ക്ക് തിരഞ്ഞെടുക്കപ്പെടുന്നവർ മെംബർ ഓഫ് ലെജിസ്ലേറ്റീവ് അസംബ്ലി (എം.എൽ.എ.) അല്ലെങ്കിൽ നിയമസഭാംഗം എന്നാണറിയപ്പെടുന്നത്.
ഉപരിസഭയുള്ള ആറ് സംസ്ഥാന‌ങ്ങളിൽ അവ വിധാൻ പരിഷത്ത് ( ലെജിസ്ലേറ്റീവ് കൗൺസിൽ ) എന്നാണറിയപ്പെടുന്നത്.
അടിസ്ഥാനമായ നിയമങ്ങൾ
ഇന്ത്യൻ ഭരണഘടനയുടെ അടിസ്ഥാനത്തിൽ ഒരു നിയമസഭയിൽ ഉള്ള അംഗങ്ങളുടെ എണ്ണം പരമാവധി 500 ഉം ചുരുങ്ങിയത് 60 ഉം ആയി നിജപ്പെടുത്തിയിരിക്കുന്നു.
എങ്കിലും ഗോവ , സിക്കിം , മിസോറാം തുടങ്ങിയ സംസ്ഥാനങ്ങൾക്കുവേണ്ടി ഇത് 60 ലും താഴെ ആകാമെന്ന വ്യവസ്ഥ പാർലമെന്റ് അംഗീകരിച്ചിട്ടുണ്ട്.
നിയമസഭകളുടെ കാലാവധി അഞ്ചുവർഷമാണ്.
അടിയന്തരാവസ്ഥക്കാലത്ത് ഈ കാലാവധി ആറുമാസം വീതം നീട്ടുകയോ അസംബ്ലി പിരിച്ചുവിടുകയോ ചെയ്യാവുന്നതാണ്.
മുഖ്യമന്ത്രിയുടെ ഉപദേശമനുസരിച്ച് നിയമസഭ കാലാവധി പൂർത്തിയാക്കുന്നതിനു മുൻപുതന്നെ പിരിച്ചുവിടാവുന്നതാണ്.
ഗവണ്മെന്റ് രൂപീകരിച്ചിട്ടുള്ള ഭൂരിപക്ഷ കക്ഷിയ്ക്കോ മുന്നണിക്കോ എതിരായ അവിശ്വാസപ്രമേയം പാസാക്കുന്നതും നിയമസഭ പിരിച്ചുവിടുന്നതിലേയ്ക്ക് നയിച്ചേയ്ക്കാം.